Case ID: 1099079
Sentence 31: Apellyasiya Məhkəməsi iş materiallarını araşdıraraq o nəticəyə gəlmişdir ki, hazırki iş üzrə iddiaçılar istisna olmaqla, həmin ünvanda yerləşən daşınmaz əmlakın digər paylı mülkiyyətçilərinə, o cümlədən 10/48 hissəsinin mülkiyyətçisi X1, 3/48 hissənin mülkiyyətçisi X7, 3/48 hissənin mülkiyyətçisi X4, 3/48 hissənin mülkiyyətçisi X3, əsas və köməkçi sahələr üçün hər kv.m-in dəyəri (Azərbaycan Respublikası Prezidentinin xx xxxxxx 2007-ci il tarixli, 689 saylı Fərmanı ilə nəzərdə tutulmuş 20 faiz əlavə olunmaqla) 1500 manatdan kompensasiya hesablanaraq ödənilmiş, cavabdeh inzibati orqan digər paylı mülkiyyətçilərdən fərqli olaraq iddiaçılara daha az miqdarda, daşınmaz əmlakın hər kv.m-i üçün 800 manat (bütün əlavələrlə birlkdə) ödənilməli olması ilə bağlı mövqeyini onunla əsaslandırmışdır ki, iddiaçılar ümumi sahəsi 168,88 kv.m olan əmlakın 1/10 hissəsində payına malik olmasına baxmayaraq, həmin yaşayış sahəsində yaşamamışlar, həmin yaşayış sahəsində yaşayan digər mülkiyyətçilərə isə orada yaşaması, çəkdiyi xərclər nəzərə alınmaqla kompensasiya ödənilmiş, halbuki, qanunvericilikdə mülkiyyətçinin ona məxsus daşınmaz əmlakda yaşamaması özgəninkiləşdirmə zamanı onun dəyərinin ədalətli ödənilməsini istisna edən hal kimi nəzərdə tutulmamış, həmin daşınmaz əmlakın paylı mülkiyyətçiləri olmalarına dair daşınmaz əmlakın dövlət reyestrindəki qeyd ləğv edilməmiş və hazırda qüvvədədir, digər tərəfindən işin materiallarına ünvan 4 küçəsi dalan 2, ev 6 ünvanında yerləşən yaşayış sahəsinin paylı mülkiyyətçilər arasında real bölgüsünə aid hər hansı sübut əlavə edilməmiş, belə olan halda daşınmaz əmlakın hansı hissəsinin naturada iddiaçılara məxsus olmasının müəyyən edilməsi mümkün deyildir, paylı mülkiyyət hüququ ilə vətəndaşlara məxsus daşınmaz əmlakın bir hissəsinə görə hər kv.m-i üçün 1500 manat, digər hissəsi üçün isə 800 manatdan kompensasiyanın təklif edilməsi həm Azərbaycan Respublikası Konstitusiyasının 13, 29-cu maddələrinin, həm də «İnzibati icraat haqqında» Azərbaycan Respublikası Qanunun 12-ci maddəsinin tələblərinə ziddir, həmçinin Cavabdeh ünvan 4 küçəsi, dalan 2, 6 ünvanda yerləşən daşınmaz əmlakın dövlət ehtiyacları üçün alınması ilə bağlı hər biri 1/10 hissəsində paya malik olduqlarına görə İddiaçı1 13.504 manat, İddiaçı2 13.504 manat və İddiaçı3 13.504 manat məbləğində kompensasiya ödənilməsi tələbi əsassızdır, təmin oluna bilməz, iddiaçıların hər birinin malik olduqları 16,88 kv.m paya müvafiq olaraq, hər kv.m üçün Azərbaycan Respublikası Prezidentinin xx xxxxxx 2007-ci il tarixli, 689 saylı Fərmanı ilə nəzərdə tutulmuş 20 faizəlavə ilə birlikdə 1500 manatdan olmaqla 25.320 manat kompensasiya ödənilməsi həm Azərbaycan Respublikası Mülki Məcəlləsinin 248.2 və 248.2.3-cü maddələrinə, həm də ədalətli kompensiyası olmaqla, digər paylı mülkiyyətçilərə ödənilmiş kompensasiya məbləğinə uyğundur (16,88x1500=25320 manat), həmçinin naturada real bölgüsü aparılmamış daşınmaz əmlakla bağlı iddiaçıların istifadəsində nə qədər torpaq sahəsinin olmasını, eləcə də sökülmə nəticəsində iddiaçılara məxsus 5.000 manat dəyərində daşınar əmlakın məhv olmasını, köçürülmə ilə bağlı iddiaçıların xərclərini təsdiq edən hər hansı sübut işə əlavə olunmamışdır.